Aktiva kaj pozitiva 
kunlaborado kun 
neesperantistoj estas eble la 

plej efika metodo por havigi 
al ili motivon eklerni la 
lingvon. Oni lernas la anglan 
nek pro idealo, nek por 
klubumi aŭ ĉeesti “inter-ni- 

- kongresojn', sed por utile uzi 
ĝin; esperantistoj pripensu 
tion kaj klopodu realigi sanan 
ekvilibron inter necesa 
idealismo kaj nepra realismo! 


Germain Pirlot, letere al Esperanto 


NOTOJ 

PRI LA 
ESPERANTA 
HISTORIO 


um En 1900 la tuta esperanta literaturo 
konsistis ankoraŭ nur el 150 libretoj kaj 
du monataj revuoj: L'Esperantiste kaj 
Lingvo Intemacia. 


mu Okaze de la Tutmonda Ekspozicio 
(Parizo, 1900), rusa societo Espero 
starigis budon pri E-o en la t.n. Palaco 
pri Edukado kaj Instruado. Francaj 
esperantistoj deĵoris tie cele al 
propagandado. 


mu La unua E-renkontiĝo kun internacia 
karaktero okazis en Calais, Francio, la 
7-an kaj la 8-an de aŭgusto, 1904, kun 
la partopreno de 200 esperantistoj 
divers-naciaj precipe francoj kaj angloj. 
Ĝia sukceso stimulis la ideon pri realigo 
de la unua Universala Kongreso, kio 
efektive okazis en najbara urbo, 
Bulonjo-sur-Maro, en la sekvonta jaro. 


m La uzado de la verdo, eĉ por libroj, 
kiel simbolo de espero kaj stelo, kiel 
insigno, komenciĝis ĉ. 1893. 


mu Dum la 2-a UK (Ĝenevo, Svisio), 
okazis fakaj kunvenoj: tiuj de ĵurnalistoj, 
edukistoj, — socialisto, framasonoj, 
katolikoj, protestantoj, pacifistoj, 
maristoj, oficiroj, ruĝkrucanoj, juristoj, 
komercistoj, kontraŭ-alkoholistoj, 
kuracistoj kaj farmaciistoj, muzikistoj, 


ŝakludistoj, stenografiistoj kaj 
sciencistoj. 

m19-ara sviso € Hector Hodler 
transformis la gazeton Esperanto- 


journal, kreita de Paul Berthelot (1905) 
en Esperanto-n, kies debuta numero 
aperis en januaro 1907 kaj kiu poste 
fariĝis oficiala organo de UEA, fondinta 
de Hodler en la sekvanta jaro. 


m 'Je kio utilas viaj kursoj se viaj 
lernintoj poste disperdiĝas ien ajn? 
Instruinte la gramatikon vi devas instrui 
la uzon, la organizon de la UEA-servoj, 
la manieron trovi adresojn, peti 
informojn, komenci interŝanĝon, 
unuvorte utiligi la lernaĵon tuj per 
internacia rilatado.' (Hector Hodler) 


(aja H 


Kalendaro 


KONVERSACIA RONDO - Ĉiu-lunde, 
19h, en GEA-Gaŭĉa E-Asocio: Str. dos 
Andradas, 1251/101. Tel. 3228-3198. 


VERDA KAFO - En la lasta sabato de 
la monato, 16h, en la trinkejo-restoracio 


Tutty's: Av. Independencia, 30, fronte al 
Santa Casa de Misericordia. Tel. 3225- 
8060. 


ESPERANTO EN LA BRIKABRAKO - 
En la dua dimanĉo de la monato, 9h, en 
la Brikabrako de Redengŝo. Venonta: 
13/4. Kunportu vian esperantan T- 
ĉemizon! 


m En la 1920-aj jaroj, en Sovet-Unio, 
“kelkaj poŝt-markoj kaj ĉiuj poŝt-kartoj 
surhavis titolan tradukon en E-o'. 


um Okaze de la 3-a Ĝenerala Asembleo 
de Ligo de Nacioj (1922), oni diskutis 
pri la enkonduko de Esperanto kiel 
oficialan lingvon de la institucio. La 
franca delegito, malgraŭ la fakto, ke li 
estis simpatia al E-o, agis akorde kun 
instrukcioj de sia registaro, kontraŭa al 
Esperanto. Tiu-tempe la instruado de E- 
o en Francio estis ĵus malpermesita de 
la ministro pri instruado, ĉar li 
konsidaris Esperanton danĝera ilo de 
internaciismo kaj konkuranto al la rolo 
de la franca lingvo en la mondo. 


m Tiu-sam-kunvene la brazila 
reprezentanto, Barono de Rio Branco, ' 
akre atakis Esperanton kiel 'lingvon de 
mizeruloj kaj komunistoj”... 


mu Dana delegitino favoris al Ido... 


mu inter la landoj favoraj al Esperanto 
troviĝis Ĉinio kaj Japanio. 


m En la 1920-aj, 'la parola sperto en 
radiofonio alportis novan favoron al 
Esperanto, ĉar la aŭdantoj mem 
konstatis kiel klare kaj distingeble sonas 
la finaĵoj de la multenombro [pluralo] en 
~aj kaj -oj, pli dolĉaj al orelo ol tiuj en —i 
aŭ -os, -as. Ankaŭ pli klaraj, ĉar la sono 
s neniam tre nete aŭdiĝas per 
mikrofonoj kaj laŭtparoliloj. Ĉiuj finaĵoj 
de la lingvo montriĝis aparte utilaj en 
radiofonio por faciligi la komprenon ne 
nur gramatikan, sed jam simple 
fonetikan. Al streĉataj oreloj ili havigas 
oportunan halton aŭ ripozon inter ĉiuj 
vortoj ebligante pli sukcesan rekonon 
de la ĵus aŭdita radiko.' (Edmond Privat) 


Fonto: Historio de la Lingvo Esperanto: 


la Movado 1920-1927, 
far Edmond Privat 

Q 


La imperiismo 
minacas 


la estontecon 
de Esperanto. 
For la neŭtralismon 
pasivan 
kaj preterlasan! 


Porto Alegre 
esperantas 


Q Aktualigita adresaro 
de la E-nukleoj en la urbo 


m GEA-Gaŭĉa E-Asocio: str. dos 
Andradas, 1251/101, urbo-centro, PK 
815, PK-do 90001-970. Tel. 3228-3198. 


esperanto.gea(Qplug-in.com.br 


m FERGS-Federagŝo Espirita do Rio 
Grande do Sul: av. Desembargador 
Andre da Rocha, 49, urbo-centro, PK- 
do 90050-161. Tel.-fakso 3224-1493 aŭ 
3228-2038. 


m Soc. Ben. Espirita Bezerra de 
Menezes/ E-lernejo Yvonne Pereira: av. 
Nova York, 686, kvartalo Sŝo Joŝo, PK- 
do 90550-070. Tel. 3342-8339. 


m Grupo Espirita Francisco 
Xavier/Kultura Fako de Esperanto: Str. 
Caju, 87, kvartalo Petropolis, PK-do 
90690-310. Tel. 3338-3134. 


m Soc. Espirita Paulo de Tarso/E- 
Grupo Francisco Valdomiro Lorenz: av. 
do Forte, 1034, kvartalo Ipiranga, PK- 
do 91360-001, Tel. 3348-5854. 


Mm Soc. Uniŝo Espirita Porto- 
Alegrense/E-departemento Ismael 
Gomes Braga: str. Joŝo Alfredo, 464, 
PK-do 90050-230, kvartalo Cidade 
baixa. Tel. 3225-1988. 


m instituto Espirita Irmaos de Boa 
Vontade: str. Machado de Assis, 275, 
kvartalo Partenon, PK-do 90620-260. 
Tel. 3336-1012. 


mu Soc. Espirita Caminho da Luz: av. 
Bento Goncalves, 1209, kvartalo 
Partenon, PK-do 90650-000. Tel. 3219- 
5666 


hittp/r.groups.yahoo.com/grouplesperanto-br 
hitp-//or.groups.yahoo.com/grouplesperantors 


m Oficina de Teatro Nilton Filho: Av. 
Grŝo Para, 179, PK-do 90850-170. Tel. 
.3233-0449. 


m Vida - Centro Humanistico: Av. 
Baltazar se Oliveira Garcia, 2132, PK- 
do 91150-000. Tel. 3347-5144. 


Al ĉiuj 
E-geinstruantoj 
nia-urbe, 
la bon-dezirojn 


de plen-sukcesa 
lerno-jaro! 


Al la stelo 
de l'espero 


Sigurd Agrell (1899)/ 
sveda poeto e-ista 


Sur nokta la ĉielo 
Por homa la okulo 
Radias vi, la stelo de l'espero! 
Antaŭen al la celo 
Kondukas via brulo 
Nin gaje tra la nokto de la tero. 
Je vi en la mizero 
Nur sole ni konfidas, 
Vi nin konsolas 
Kaj ni forgesi volas 
Dolorojn niajn, kiam vi ni vidas. 


Se nuboj eĉ forkaŝos 
Vin iam por l'okulo 
Ne plendos ni pro tio, ĉar ni scios, 
Ke baldaŭ vi elpaŝos 
El nigro kaj nebulo 
Kaj ke pli bele ree vi radios. 
Ni ĉiam opinios, 
Ke estas stel' matena 
Vi, kiu diros, 
Ke post vi sun' eliros 
Pli bela kun la luma tag' solena! 


Ho stelo de l'espero, 
Lumadu al la celo, 
Ne nokt ' fariĝos tiam en la koro! 
Al homoj de la tero 
En via sankta helo 
Ne vana ŝajnos esti la laboro. 
En ĝojo kaj doloro 
Ni ĉion, ja, oferos 
Por sankta ago 
Kaj ĝis fariĝos tago 
Ĉe via lum' batalos kaj esperos! €e 


=» 'Zamenhof estis sufiĉe modesta por 
konscii pri tio, ke la lingvo, kiu estas 
socia fenomeno, ne povas esti kreaĵo 
de unu sola homo kaj li konfidis al la 
esperantistoj la ellaboron, la perfektigon 


de la lingvo. Kaj unu el la plej geniaj 
trovaĵoj de la Majstro estis, ke 
Esperanto tuj post ĝia naskiĝo, li 
fianĉigis al la poezio.' 

Kolomano Kalocsay 


Reagoj 


O 'Ĉu mi estas la 'elektrulo'...? 
Dankojn pro via estima menciio pri mia 
persono sur via informilo.' 

Jos6 Antonio Vergara/ ĈILIO 


0 'Mi ricevis kaj plezuris legis la bone 
prezentitan bultenon GAJA HAVENO, 
kio tre plaĉis al mi. Mi tre badaŭras scii 
ke DESEAK ĉesis agi, kiel vi skribis, 
estas 'Nedubeble tre bedaŭrinda 
okazintaĵo.' Feliĉe spiritisma societo 
Bezerra de Menezes apogas E-on kaj 
inaŭguris E-kurson. Via nova 
prezentado de GAJA HAVENO estas 
originala kaj tre interesa. Mi varme 
gratulas vin.' 

Alberto FloresVOLTA REDONDA (RJ) 


Q 'La periodaĵo GAJA HAVENO prave 
plendas. Brazila Esperanto-Ligo neniel 
eluzis la valoregan ŝancon reklami pri 
nia idealo dum la Monda Socia Forumo 
okazinta en Porto Alegre. Konsternite la 
tutmonda kolegaro rimarkis ke la brazila 
ĉef-organizo ŝajne tute ignoris la 
centmilhoman eventon fine de la 
pasinta januaro 2003. Ĉu la BEL-kupolo 
evitas helpi la gaŭĉaron, eĉ dum tiom 
grava evento? (...) Same kiel en landaj 
registaroj oni devas  enpostenigi 
senmankohavajn homojn ankaŭ en 
ankaŭ en registaraj organizoj!' 
George Otto Vaske, en Gisto/ 
SAO SEBASTIAO DO CAl (RS) 


0 'Mi devas danki al Jozefo kaj Cezaro 

pro “Gaja Haveno”, kiun mi tuje ricevis 

de ambaŭ kun amuzaj rakontoj kaj 
laŭdon kiun mi dankas.” 

Jimes Vasco Milanez/ 

CAMPINAS/SP 


Kiel diri? 


Apostila = lerno-kajero 
Escada-rolante = rul-ŝtuparo 
Fasciculo = kajero 

Lobby = prem-grupo, lobio 
Noticiario = novaĵ-programero 
Pichagŝo = mur-skribaĵo 
Shopping-center = butikuma centro 
Spray = ŝprucigilo 
Supermercado = super-vendejo, 
super-bazaro 

Talŝo de cheque = ĉek-bloko 
Teleamigos = babil-numero 
Trĉiler = rul-domo 


Esperanto 

kaj mi 

KIEL: 

Preferinde estus diri ion 
nur pri la unua vorto 

kiu elstaregas super la dua; 
tiele, ĉar pri la unua estus 
eble senfine prikomenti, 

la dua signifas kunlige: 
Esperantistiĝo pere 

de “Esperanto sem Mestre” 
(FVL); edziniĝo pere 

de Esperanto kaj adopto 
de la lingvo ĉiutage ekde 
tiam; tradukaj, redaktaj kaj 
kunordigaj laboroj; postenoj 
estraraj en EASP, 
partopreno en dekoj da E- 
kongresoj kaj renkontiĝoj; 
enposteniĝo kiel Regiona 
Delegito de UEA (sudo). 
KIAL? 

idealismo? Misio? 
Evidenteco? Fine, Esperanto 
kaj Mi aŭ Mi kaj Esperanto 
rezultas en unu nura afero: 
Esperanto kaj Esperanto! 


Symilde Schenk Ledon/ 
Jes Ja! - printempo 1991 


Pere de la reprodukto de la 
supra teksto oni volas omaĝi 
niajn kar-memorajn Gilbert 
Ledon kaj Symilde S. Ledon, 
for-pasintaj antaŭ-kelk-semajne 
en San-Paŭlo pro aŭtomobila 
akcidento. 

Dio benu ilin en ĉi tiu nova fazo 
de ilia sen-fina vivo! 


Figura senco 
en Esperanto 


Biblio = ajna (por iu) aŭtoritata verko 
Bonan-tagon-ĝis-revido-esperantisto 
= 'eterna komencanto' 

Digesti ion = akcepti ion mal-plaĉan 
Drogo = narkotikaĵo 

Gorilo = forta viro por protekto, minaco 
aŭ atako 


Fonto: Slango kaj Ĵargono en 
Esperanto, far Wouter F. Pilger 

